*Projekts*

LATVIJAS REPUBLIKAS MINISTRU KABINETS

2019. gada martā Rīkojums Nr.

Rīgā (prot. Nr. . §)

**Par civilo ekspertu dalības laika pagarināšanu Eiropas Drošības un sadarbības organizācijas Speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilo ekspertu Vladimira Bobrovska (personas kods (ierobežotas pieejamības informācija)), Māra Bružas (personas kods (ierobežotas pieejamības informācija)), Elīzas Ēlertes (personas kods (ierobežotas pieejamības informācija)), Reiņa Janevica (personas kods (ierobežotas pieejamības informācija)), Sanda Kalēja (personas kods (ierobežotas pieejamības informācija)), Oļega Lagutina (personas kods (ierobežotas pieejamības informācija)), Didža Nīmanta (personas kods (ierobežotas pieejamības informācija)) un Jeļenas Suvorovas (personas kods (ierobežotas pieejamības informācija)) (turpmāk – civilie eksperti) dalības laika pagarināšanu Eiropas Drošības un sadarbības organizācijas Speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” (turpmāk – noteikumi) 7.2. apakšpunktu un 8. punktu noteikt, ka:

2.1. civilo ekspertu V. Bobrovska, M. Bružas, E. Ēlertes, R. Janevica, S. Kalēja un D. Nīmanta dalības laiku starptautiskajā misijā pagarina līdz 2020. gada 31. martam;

2.2. civilā eksperta O. Lagutina dalības laiku starptautiskajā misijā pagarina līdz 2019. gada 13. oktobrim;

2.3. civilās ekspertes J. Suvorovas dalības laiku starptautiskajā misijā pagarina līdz 2019. gada 30. aprīlim;

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajiem ekspertiem netiek izmaksāta noteikumu 15. punktā minētā piemaksa;

3.2. saskaņā ar noteikumu 14. punktu civilajiem ekspertiem netiek segti citi noteikumu 16. un 17. punktā minētie izdevumi, izņemot šā rīkojuma

4. punktā minētos izdevumus.

4. Saskaņā ar noteikumu 16.2. apakšpunktu paredzēt, ka civilajiem ekspertiem sedz veselības apdrošināšanas izdevumus, nepārsniedzot 129 *euro* mēnesī katram.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 7899 *euro* apmērā šā rīkojuma 4. punktā minēto izdevumu segšanai.

6. Finanšu ministrijai precizēt un palielināt Ārlietu ministrijas budžeta bāzes izdevumus programmā 97.00.00 "Nozaru vadība un politikas plānošana" par 2315 *euro* civilo ekspertu darbības nodrošināšanai no 2020. gada 1. janvāra.

Ministru prezidents A.K.Kariņš

Ārlietu ministrs E.Rinkēvičs

Vīza: valsts sekretāra p.i. A.Lots

Dzenītis 67015928

eduards.dzenitis@mfa.gov.lv